**Rammer for lærling i hestefaget.**

**Formaliteter:**

Ved oppstart av lærlingperioden skrives en formell avtale mellom bedriften, lærlingen og opplæringskontoret for hest- og hovslagerfaget.

Oppsigelsestiden er 1 måned. Oppsigelsestiden løper fra den første dagen i måneden etter at oppsigelsen har funnet sted.

Lønn utbetales etterskuddsvis, den 10. hver måned.

**Arbeidsmiljøloven**

**Arbeidstid**
Når det gjelder arbeidstid sier AML § 10 med underpunkter, at ”Vanlig arbeidsuke” er 37,5 timer (med tariffavtale). Hestefaget har ingen tariffavtale, og Opplæringskontoret forholder seg derfor til 40 timers uke.
AML § 10.3, sier at arbeidsplaner skal foreligge ved varierende arbeidstid og når det er behov for kveld/helgejobbing. Arbeidstiden per dag skal ikke overstige 9 timer. En 7 dagers periode skal ikke overskride 40 timer.

Hvis en lærling har varierende arbeidstid, med timeantall over 40t./uke, kan dette, etter avtale, lønnes som overtid eller avspaseres på andre dager.

**Overtid**
Overtid er likt all tid utover vanlig arbeidstid (8t per dag, 40t per uke ).
Som dere vet må eventuell overtid avtales mellom lærling og bedrift. Lærlingen må altså samtykke til å arbeide overtid og akseptere den godtgjørelse som tilbys for dette.

AML setter visse grenser for overtid: maksimalt 7 timer overtid på en dag, 10 timer på en uke, 25 per måned og 200 timer per år.
Videre sier AML at overtid kun skal benyttes ved ”stort arbeidspress og/eller sesongbetont svingninger”.

**Permisjoner**
Arbeidstager har rett til å få permisjon for blant annet følgende:

* Dødsfall og begravelse av nær slekt (eks. mor, far, søsken, besteforeldre)
* Lege og tannlege besøk
* Akutt sykdom i hjemmet

**Sykdom - Egenmelding**Ved sykdom i opp til 3 dager kan Egenmelding benyttes. For å få rett til å nytte egenmelding må arbeidstakeren ha arbeidet hos arbeidsgiveren i minst to måneder. Ved gjenansettelse innen to uker regnes tidligere arbeidsforhold med.  Etter tre dager må Legeattest fremskaffes. Kun 4 egenmeldinger i løpet av en 12 måneders periode.
Deretter legeattest fra første dag. OBS! Legeattester sendes til Opplæringskontoret!

**Ferie - Ferieavvikling**
Som andre arbeidstakere har lærlingen rett på 4 ukers ferie. 3 av disse kan kreves avviklet i perioden 1. juni til 30. september. Det er viktig at bedriften og lærlingen sammen drøfter når ferien skal avvikles.

**Kontakt Opplæringskontoret for Hestefaget og Hovslagerfaget**

Starumsvegen 64

2850 Lena

Tel.: 61 16 55 32

Fax.: 61 16 77 00

ao@hestefag.no